**Sida Aad Uga Ilaalin Karto Ilmahaaga Cudurka Jadeecada Iyo Waxa La Filan Karo Haddii Qof Jadeeco Qaba Uu Xaadiro Dugsiga**

Waalidka/Mas’uuliyiinta Aan Jecelnahayow:

Sida aad ogtahay, waxaa Oregon ka dilaacay cudurka jadeecada iyadoo 26 xaaladood/kiis oo la xaqiijiyay laga helay Degmooyinka Marion, Clackamas, iyo Multnomah tan iyo 08/09/2024. Waan fahamsannahay in waalidiintu ay qabaan su'aalo ku saabsan waxa la samayn karo si carruurta loo ilaaliyo, iyo waxa dugsiga ay ilmahoodu dhigtaan uu samayn doono haddii kiis jadeeco ah oo la xaqiijiyay laga dhex helo. Waxaad codsan kartaa qorshaha maaraynta cudurrada faafa ee dugsiga [website] ama waxaad soo wici kiartaa xafiiska [phone number]

Waa kuwan qodobbo muhiim ah oo ay tahay in maanka lagu hayo:

* Hadda waxaa la joogaa wakhti fiican oo qoysaska oo dhan ay **dib ugu eegaan diiwaanada tallaaladooda** ayna **ku hubiyaan inay tallaalada wada qaateen.**
* **Jadeecadu waa cudur aad u faafa oo halis ah.** Haddii kiis laga xaqiijiyay laha helo dugsiga, shaqaalaha caafimaadka dadweynaha ee degaanka ayaa dib u eegi doona dhammaan shaqaalaha iyo diiwaannada tallaal ee ardayda si loo go'aamiyo halista inuu cudurku si dheeraadka ah u faafi karo.
* **Inay carruurta dugsiga dhigtaan ayaa mudnaanta koowaad leh****. Marka loo baylah noqdo cudur la kala qaadi karo sida jadeecada:** 
  + Shaqaalaha Maamulka Caafimaadka Dadweynaha ee Deegaanka (LPHA) ayaa go'aamin doona in qofka cudurka u baylah noqday uu u nugul yahay inuu qaado jadeecada.
  + Haddii la go'aamiyo inuu u nugul yahay, **waxaan kala shaqayn doonaa shaqaalaha LPHA** inay go'aamiyaan in qofka loo baahan yahay in si kumeelgaar ah dugsiga looga saaro ilaa 21 maalmood ama ka badan si looga hortago fidida cudurka iyo si loo hubiyo badqabkiisa ([[**OAR 333-019-0010**](https://secure.sos.state.or.us/oard/viewSingleRule.action?ruleVrsnRsn=306682)](https://secure.sos.state.or.us/oard/viewSingleRule.action?ruleVrsnRsn=306682)).
  + Muddadan ka-saarista dugsiga waxay la jaaqaadaysaa **tilmaamaha caafimaadka gobolka iyo qaranka** waxaana la qaadaa iyadoo maskaxda **lagu hayo fayo-qabka ardayda, shaqaalaha iyo bulshada** dugsiga oo dhan.
  + Muddada ka-saarista dugsiga waa la kordhin karaa haddii ay jiraan kiisas jadeeco oo badan (sidaas awgeedna u baylah noqosho badan).
* Ardayda iyo shaqaalaha laga saaray dugsiga kadib marka ay jadeeco u-baylah noqdeen waa inay guriga ku nagaadaan si ay uga fogaadaan inay cudurka qaadaan ummada kale bulshada ka midka ah.

Waxaa jira macluumaad dheeraad ah oo khuseeya kahortagga jadeecada iyo kahortagga jirka ee jadeecada oo ku yaala dhanka dambe ee warqaddan.

Haddii aad su'aalo qabtid, fadlan nagala soo xiriir [insert contact]. Haddii aad qabto su'aalo ama walaacyo khuseeya caafimaadkaaga, fadlan la xiriir dhakhtarkaaga. Haddii aad ka welwelsan tahay inaad lacag bixiso si aad u aragto dhakhtarkaaga, Qorshaha Caafimaadka Oregon (OHP) ayaa ku caawin kara. OHP wuxuu **u furan yahay dhammaan carruurta iyo da'yarta** ka yar 19 jir, **iyadoon loo eegin xaaladda socdaalka** ee dadka buuxiya shuruudaha dakhliga iyo shuruudaha kale. Caawimaada loogu talagalay isdiiwaangelinta ayaad ka heli kartaa [halkan](https://healthcare.oregon.gov/Pages/find-help.aspx).

Waad ku mahadsan tahay iskaashiga aad nagala samaysay ilaalinta caafimaadka bulshada dugsigeena.

Dokumeentigan waxaa lagu diyaariyay luuqado kale. Fadlan kala [sending LPHA or school name] xiriir [insert phone number] si aad u hesho warqaddan oo luuqad kale ku qoran.

Waad ku mahadsantahay iskaashiga aad nala samaysay.

Daacadnimo,

**Ku saabsan jadeecada:**

* Jadeecadu waa cudur fayras oo aad u faafa oo lagu kala qaadi karo hawada marka qof jadeeco qaba uu qufaco ama hindhiso. Waxaa sidoo kale lagu kala qaadi karaa taabashada tooska ah ee duufka iyo candhuufta/xaakada ee qof jadeeco qaba.
* Astaamaha jadeecada ayaa ku bilawda qandho, qufac, dililiq, iyo daaf waxaana wehliya firiiric oo inta badan ka soo bilaabma madaxa ama wejiga kuna faafa jirka intiisa kale.
* Dadku waa laga qaadi karaa jadeecada afar maalmood kahor inta aysan ka soo bixin firiirica iyo ilaa afar maalmood kadib marka uu firiiricu soo baxo.
* Kadib marka qofka uu difaaca jirkiisu u liito jadeecada, astaamuhu waxay badanaa ku soo baxaan hal ilaa laba toddobaad gudahooda, balse waxay qaadan karaan ilaa saddex toddobaad.
* Dhibaatooyinka ka dhasha jadeecada waxaa ka mid ah caabuq ku dhaca dhegta, sambabada iyo, marar dhif ah, maskaxda oo bararta. Qiyaastii 1,000-kii carruur ahba mid ayaa u dhinta jadeecada.
* Qof kasta oo uu difaaca jirkiisu u liito jadeecada oo aaminsan inuu qabo astaamaha jadeecada waa inuu **la xiriiro bixiyaha daryeelka caafimaadkiisa ama daryeelka degdegga ah** **telefoon ahaan** **kahor inta uusan gelin rugta caafimaadka** si looga fogaado inay dad kale u baylah noqdaan fayraska.
* Waxaa laguu tixgalin karaa inuu jirkaagu iska difaaci karo jadeecada haddii mid ka mid ah waxyaabahan soo socda ay run yihiin:
  + Inaad tahay ilmo gaaray da' dugsiyeed oo horay u qaatay hal mar tallaalka jadeecada (MMR – jadeecada, qaamo-qashiirta, Jadeeco Jarmalka)
  + Inaad tahay arday gaaray da' dugsiyeed oo qaatay laba garoojo oo tallaalka jadeecada ah
  + Inaad tahay shaqaale daryeel caafimaad oo qaatay labagaroojo oo tallaalka jadeecada ah
  + Inaad tahay qof weyn oo aan ahayn shaqaale caafimaad oo qaatay hal garoojo oo tallaalka jadeecada ah
  + Inaad dhalatay 1957 kahor
  + Inay kugu dhacay jadeeco, oo uu kaa helay daryeel-bixiye caafimaad oo uu shaybaar xaqiijiyay inaad cudurka qabto
  + In laggugu sameeyay baaritaan dhiig oo muujinaya difaac jireed oo adag oo ka dhan ah jadeecada

Haddii aad u malaynayso inaad qabto cudurka jadeecada, wac daryeel-bixiyahaaga koowaad ama waaxda caafimaadka dadweynaha ee deegaanka([www.healthoregon.org/lhddirectory](http://www.healthoregon.org/lhddirectory)). Waxaad sidoo kale wici kartaa 211 si aad u weydiiso wixii su'aalo ah ee ku saabsan cudurka jadeecada ama tallaalada.

* Macluumaad cusub oo ku saabsan cudurka imminka dillaacay iy u-baylah noqoshada dadweynaha waxaa laga heli karaa mareegta OHA: <https://www.oregon.gov/oha/ph/diseasesconditions/diseasesaz/pages/measles.aspx>